Wocol (Cervus elaphus)

Wocol (Cervus elaphus) okon Keraf wocol tir tana moukolafa katca ke Cervus oxi vey Cervidae yasa ( Cervinae volveyyasa ) ke ARTIODACTYLA veem.

Gan Linnaeus bak 1758 taneon zo pimtayar.

 Pimtara 
Keraf wocol tir ilamkaf bewik ke Cervidae yasa ; va orikaf blakeraf im rotis lozwaf kare zaava sodir. Inafa lozolonafa kira tir barmeem rotis vas 180 cm- ke wocolye is dem jontika uulkorafa gama. Bat dunol xantaf gu werdaf rijust, koe aotcafa aala ke meftava is werdxo is wedaxo  batugale irubar. Afizcekon gelbeson gizavzagir aze moni siel ik gazda muler.

Koe segap male Ibera sega is lentefa Afrika kale zakodafa Asia is Lentefa Amerika.

Va werd is ruxa is geilt is aalafa ik lucafa toa is perse is miduraf warzeks gimalestur.

Loperzafa rekola ke inafa blira sotir kwantugal edje wocolye antiafe anam wocolya lospad, tcalason va tawavo is wocolieson is va sint lyumason. Oc arti ocagera vas anyustoy aksat is acku koblid.

 Vexala dem apteem 
Sedme Mammal Species of the World (siatos ke 2005), bata katca vas 18 apta ruldar :

 Pulasa vuestexa is xantaza 
 (en) vuest- : Mammal Species of the World (v- 3, 2005) : Cervus elaphus (Linnaeus, 1758)
 (en) vuest- : CITES : Cervus elaphus
 (en) vuest- : UICN : katca Cervus elaphus (Linnaeus, 1758)
 (en, fr) vuest- : ITIS : Cervus elaphus (Linnaeus, 1758)
 (en) vuest- : Tree of Life Web Project : Cervus elaphus
 (en) vuest- : Catalogue of Life : Cervus elaphus (Linnaeus, 1758)
 (en) vuest- : Paleobiology Database : Cervus elaphus (Linnaeus, 1758)
 (en) vuest- : Animal Diversity Web : Cervus elaphus
 (en) vuest- : NCBI : Cervus elaphus
 Ara vuestexa 
 Wocol (Cervus elaphus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Wocol (Cervus elaphus)
Wocol (Cervus elaphus)
Wocol (Cervus elaphus)